|  |  |
| --- | --- |
| wordlogo |  |
| Oslo kommune |
| **Utviklings- og kompetanseetaten** |
| Avdeling for konserninnkjøp |

ÅPEN ANBUDSKONKURRANSE

RAMMEAVTALE

Saksnummer:19/411

ANSKAFFELSE AV CATERING

RESERVERTE KONTRAKTER

TIL OSLO KOMMUNE

**INNHOLDSFORTEGNELSE**

[1 TILBUDSINNBYDELSE 3](#_Toc12555542)

[1.1 Generelt om oppdraget 3](#_Toc12555543)

[1.2 Oppdragsgiver 3](#_Toc12555544)

[1.3 Samkjøpsavtalens formål 4](#_Toc12555545)

[1.4 Samkjøpsavtalens omfang 4](#_Toc12555546)

[1.5 Samkjøpsproveny 5](#_Toc12555547)

[1.6 Fremdriftsplan for anskaffelsesprosessen 5](#_Toc12555548)

[1.7 Kontrakt 5](#_Toc12555549)

[1.7.1 Kontraktsperiode 5](#_Toc12555550)

[1.7.2 Kontraktsbestemmelser 5](#_Toc12555551)

[1.8 Kunngjøring 6](#_Toc12555552)

[1.9 Tilleggsopplysninger 6](#_Toc12555553)

[1.10 Rettelser, suppleringer eller endring av konkurransegrunnlaget 6](#_Toc12555554)

[2 REGLER FOR GJENNOMFØRING AV KONKURRANSEN 6](#_Toc12555555)

[2.1 Prosedyre 6](#_Toc12555556)

[2.2 Tilbudsfrist 6](#_Toc12555557)

[2.3 Innlevering av tilbud 6](#_Toc12555558)

[2.4 Ønsket presentasjonsform 7](#_Toc12555559)

[2.5 Vedståelsesfrist 8](#_Toc12555560)

[2.6 Deltilbud 8](#_Toc12555561)

[2.7 Alternative tilbud og minstekrav 8](#_Toc12555562)

[2.8 Tilbudsbefaring/tilbudskonferanse 8](#_Toc12555563)

[2.9 Opplysningsplikt 8](#_Toc12555564)

[2.10 Taushetsplikt 8](#_Toc12555565)

[2.11 Offentlighet 8](#_Toc12555566)

[2.12 Personopplysninger 8](#_Toc12555567)

[2.13 Leverandørens tidligere oppdrag for oppdragsgiver 9](#_Toc12555568)

[2.14 Avvik 9](#_Toc12555569)

[2.15 Avropsmekanismer 9](#_Toc12555570)

[3 KRAV TIL LEVERANDØRENE 9](#_Toc12555571)

[Generelt om kvalifikasjonskrav 9](#_Toc12555572)

[3.1 Obligatorisk krav 10](#_Toc12555573)

[3.2 Krav knyttet til leverandørens registrering, autorisasjoner mv. 10](#_Toc12555574)

[3.3 Krav knyttet til leverandørens tekniske og faglige kvalifikasjoner 10](#_Toc12555575)

[4 OPPDRAGSGIVERS BEHANDLING AV TILBUDENE 11](#_Toc12555576)

[4.1 Tildelingskriteriene 11](#_Toc12555577)

[4.2 Vektingsmodell 11](#_Toc12555578)

[4.3 Tildeling av kontrakt, begrunnelse og karensperiode 11](#_Toc12555579)

[4.4 Nasjonale avvisningsgrunner 11](#_Toc12555580)

[VEDLEGG 12](#_Toc12555581)

# TILBUDSINNBYDELSE

## Generelt om oppdraget

Oslo kommune ved Utviklings- og kompetanseetaten, avdeling for konsernservice (heretter kalt oppdragsgiver) inviterer til åpen anbudskonkurranse i forbindelse med inngåelse av parallelle rammeavtaler for kjøp av catering til Oslo kommunes virksomheter.


Anskaffelsen er **reservert** for virksomheter eller programmer som har som hovedformål å integrere funksjonshemmede eller vanskeligstilte personer i arbeidslivet. Dette gjelder bare når minst 30 % av de ansatte, alternativt de som leverer hovedytelsen, har en funksjonshemming eller er vanskeligstilte, jf FOA § 8-8. Dette gjelder også eventuelle underleverandører.

## Oppdragsgiver

Oslo kommune er en av Norges største arbeidsgivere med ca 50 000 ansatte og et årsbudsjett på ca 52 milliarder kroner. I tillegg kommer eventuelle private virksomheter som drifter tjenestetilbud for Oslo kommune, og som i henhold til avtale med Oslo kommune er gitt rett til å avrope på samkjøpsavtalen i forbindelse med drift av disse tjenestene.

Utviklings- og kompetanseetaten, avdeling for konserninnkjøp, har fått delegert myndighet til å inngå konsernovergripende rammeavtaler (heretter kalt samkjøpsavtaler) for kommunens virksomheter på gjeldende område.

Avdeling for konsernservice vil stå for både gjennomføringen av denne konkurransen og oppfølgingen av den samkjøpsavtalen som inngås. Den enkelte virksomhet gjør selv de bestillinger/avrop den har behov for på området avtalen dekker**.**



## Samkjøpsavtalens formål

Det skal inngås samkjøpsavtale for kjøp av catering til Oslo kommunes virksomheter.

I Byrådssak 1045/11 fremkommer det hvordan Oslo kommune aktivt kan benytte reserverte kontrakter for bedrifter med tilrettelagte arbeidsplasser i samsvar med forskrift om offentlige anskaffelser. Dette ligger til grunn for formålet med denne anskaffelsen. Mange enheter i kommunen har et behov for catering. Formålet med denne anskaffelsen er å dekke dette behovet på en effektiv måte, samt å støtte opp om bedrifter hvor minst 30 % av de ansatte, alternativt de som leverer hovedytelsen, har en funksjonshemming eller er vanskeligstilte. Ved at de sikres arbeid, samt økt aktivitet i bedriften kan dette bidra til å gi et tilbud om flere arbeidsplasser, med de positive effektene dette har.

## Samkjøpsavtalens omfang

Avtalen skal omfatte catering, herunder kald og varm mat, samt kaker til kommunens virksomheter. For nærmere beskrivelse av anskaffelsens formål og omfang, se vedlegg 1 kundens kravspesifikasjon.

Noen av kommunens virksomheter dekker i dag det angitte behovet selv, enten ved bruk av interne kantiner eller allerede eksisterende avtaler. **Flere av leverandørene på markedet vil ikke alene kunne forplikte seg til å levere tjenester til hele Oslo kommune. Dersom leverandøren ikke har kapasitet på ulike tidspunkt står de fritt til å si nei til enkelte oppdrag. Avtalen vil derfor være ikke-eksklusiv for både oppdragsgiver og leverandør.**

Virksomhetene i Oslo kommune vil bli oppfordret til å benytte denne avtalen.

Det er, etter oppdragsgivers oppfatning, at det i løpet av en rammeavtale på 2+1+1 år, lite sannsynlig at det gjennomføres kjøp av catering til en kost over 2 millioner kroner, jf. terskelverdien for anvendelse av anskaffelse etter FOA del II FOA §§ 5-1 (2), 5-3 (1) bokstav b.

Det skal inngås parallelle rammeavtaler (samkjøpsavtaler) med 3-10 leverandører, forutsatt at det er et tilstrekkelig antall egnede leverandører og tilbud.

## Samkjøpsproveny

Oslo kommune har innført aktivitetsbasert finansiering for å dekke interne kostnader ved forvaltning av kommunens samkjøpsportefølje (samkjøpsproveny). Som følge av dette skal samkjøpsleverandørene innbetale 1,0 % av nettoomsetningen på samkjøpsavtalen til oppdragsgiver, se også kontraktsformular for kjøp av varer punkt 13.1. Oslo kommune gjør oppmerksom på at samkjøpsproveny gjelder for alle avropskontrakter som er inngått på samkjøpsavtalen, også der hvor avropskontraktens varighet går utover samkjøpsavtalens varighet.

## Fremdriftsplan for anskaffelsesprosessen

|  |  |
| --- | --- |
| **Planlagt uke** | **Aktivitet** |
| 26 | Kunngjøring av konkurranse |
| 34-36 | Evaluering av kvalifikasjoner og tilbud, samt valg av tilbud |
| 36 | Utsendelse av tildelingsbrev |
| 36-37 | Karensperiode |
| 38 | Kontraktsinngåelse |
| 38 | Oppstart av kontrakt |

Ovenstående fremdriftsplan er tentativ.

## Kontrakt

### Kontraktsperiode

Samkjøpsavtalen gjelder i 2 år fra kontraktsinngåelse. For avtalen gjelder opsjon for oppdragsgiver til å forlenge avtalen for ytterligere inntil 1+1 år på uendrede vilkår.

### Kontraktsbestemmelser

Avtaleforholdet vil bli regulert av vedlagte kontrakt med tilhørende standard kontraktsvilkår for Oslo kommune.

## Kunngjøring

Konkurransen er kunngjort gjennom kommunens verktøy for konkurransegjennomføring (KGV) i DOFFIN, se [www.doffin.no](http://www.doffin.no).

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan han skriftlig be om tilleggsopplysninger gjennom meldingsfunksjonen i KGV.

Dersom det oppdages feil i konkurransegrunnlaget, bes det om at dette formidles skriftlig gjennom meldingsfunksjonen i KGV.

Det oppfordres om at spørsmål til konkurransegrunnlaget rettes til oppdragsgiver senest 8 dager før utløpet av tilbudsfristen via spørsmål/svarfunksjonen i KGV.

## Rettelser, suppleringer eller endring av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer eller endringer av konkurransegrunnlaget som ikke er av vesentlig karakter.Eventuelle rettelser, suppleringer eller endringer vil kunngjøres gjennom KGV.

# REGLER FOR GJENNOMFØRING AV KONKURRANSEN

## Prosedyre

Konkurransen gjennomføres i henhold til lov av 17. juni 2016 nr. 73 om offentlige anskaffelser (LOA) og forskrift om offentlige anskaffelser av 12. august 2016 nr. 974 (FOA) del I og II, samt de bestemmelser som følger av dette konkurransegrunnlaget.

Konkurransen gjennomføres som åpen anbudskonkurranse. Ved denne prosedyreformen kan alle interesserte leverandører levere tilbud. Forhandlinger er ikke tillatt.

## Tilbudsfrist

Siste frist for innlevering av tilbud er 22.august kl. 1200.

Tilbudet skal være levert i KGV før utløpet av tilbudsfristen.

For sent innkomne tilbud vil bli avvist.

## Innlevering av tilbud

Tilbudet skal leveres via KGV og skal være på norsk. Tilbudet skal være skriftlig og bindende. I tillegg bes levert en utgave av tilbudet hvor det som leverandøren mener er forretningshemmeligheter er sladdet. Se invitasjonsbrevet for ytterligere detaljer knyttet til innlevering av tilbud.

Det vil bli gjennomført evaluering av vareprøver, jf. vedlegg 1 kravspesifikasjon pkt. 25. Evalueringsteamet vil gjennomføre dette hos tilbyder i løpet av uke 35-36 hvor tidspunkt avtales to dager i forkant.

## Ønsket presentasjonsform

Tilbudet skal leveres som beskrevet nedenfor.

| **Dokumentasjon** | **Jf. Pkt.** | **Filnavn** |
| --- | --- | --- |
| * Signert tilbudsbrev. Avvik skal klart fremgå av tilbudsbrevet med henvisning til hvor i tilbudet avviket framkommer (sidetall og punktnummer). I tilbudsbrevet skal avtaleområder det gis tilbud på angis. | Konkurransegrunnlag  Jf pkt. 2.3 | «1.Tilbudsbrev *firmanavn*» |
| * Utfylt europeisk egenerklæringsskjema i PDF, jf. 3 elektronisk utfylling i KGV | Konkurransegrunnlag  Jf pkt. 3 | «2.ESPD*firmanavn»* |
| * Attest for skatt og merverdiavgift | Konkurransegrunnlag  Jf pkt. 3.1 | «3.skattmva*firmanavn»* |
| * Firmaattest | Konkurransegrunnlag  Jf pkt. 3.2 | «4.Firmaattest*firmanavn»* |
| * Dokumentasjon på leverandørens tekniske og faglige kvalifikasjoner | Konkurransegrunnlag  Jf pkt. 3.3 | «5.kvalifikasjoner*firmanavn»* |
| * Leverandørens besvarelse på kravspesifikasjonen, jf. vedlegg 2 | Konkurransegrunnlag  Jf pkt | «6.  løsningsbeskrivelse*firmanavn»* |
| * Fullstendig utfylt prisskjema i henhold til vedlegg 4 | Konkurransegrunnlag  Jf pkt 4.1.1/4.1.2 | «7. prisskjema*firmanavn»* |
| * Egenerklæringsskjema, jf vedlegg 8 | Konkurransegrunnlag  Jf pkt 3.3 | «8.egenerklæringfirmanavn» |
| * Forpliktelseserklæring ved bruk av underleverandør, jf vedlegg 9 | Konkurransegrunnlag  Jf pkt 3.3 | «9.forpliktelseserklæringfirmanavn» |
| * Sladdet utgave av tilbudet der opplysninger som ønskes unntatt offentlighet er markert i gult | Konkurransegrunnlag  Jf pkt 2.3 | «10.sladdet.*firmanavn.*gul» |
| * Sladdet utgave av tilbudet der opplysninger som ønskes unntatt offentlighet er markert i sort/ sladdet | Konkurransegrunnlag  Jf pkt 2.3 | 11.sladdet.*firmanavn*. sort» |

Manglende innlevering av dokumentasjon kan medføre avvisning.

## Vedståelsesfrist

Leverandøren er bundet av tilbudet til 30.oktober 2019 klokken 12.00.

## Deltilbud

Det er ikke adgang til å gi tilbud på deler av oppdraget.

## Alternative tilbud og minstekrav

Det er ikke adgang til å gi alternative tilbud.

## Tilbudsbefaring/tilbudskonferanse

Det vil ikke bli avholdt tilbudskonferanse i denne konkurransen.

## Opplysningsplikt

Oppdragsgiver vil gi skriftlig melding med en kort begrunnelse dersom leverandør eller tilbud avvises eller konkurransen avlyses.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. forvaltningsloven § 13.

## Offentlighet

Leverandørene bes levere en utgave av tilbudet hvor det som leverandøren mener er forretningshemmeligheter er sladdet. Ved begjæring om innsyn, skal oppdragsgiver uavhengig av dette vurdere hvorvidt opplysningene er av en slik art at oppdragsgiver plikter å unnta dem fra offentlighet.

## Personopplysninger

Dersom personopplysninger, for eksempel navn på tilbudte ressurser, CVer eller liknende, leveres inn som en del av tilbudet/forespørselen blir oppdragsgiver å anse som behandlingsansvarlig for disse opplysningene etter mottak. Personopplysningene vil kun benyttes i forbindelse med gjennomføring av anskaffelsen og eventuelt i kontraktsoppfølgingen dersom leverandøren tildeles kontrakt.

Som offentlig virksomhet er oppdragsgiver forpliktet til å holde arkiv, jf. arkivloven § 6. Arkivplikten innebærer at opplysninger ikke kan tilintetgjøres uten at det foreligger hjemmel for kassasjon i eller i medhold av arkivloven. GDPR innebærer at arkivlovens regler om bevaring vil gå foran retten til sletting, jf. GDPR art. 17. Det gjøres oppmerksom på at personopplysninger som leveres inn som en del av tilbudet vil arkiveres i samsvar med gjeldende regler.

Ved en eventuell innsynsbegjæring foretas en konkret vurdering opp mot reglene i offentleglova av hvorvidt innsyn kan gis.

## Leverandørens tidligere oppdrag for oppdragsgiver

Dersom leverandøren har deltatt i forberedelsen av konkurransen og med dette oppnådd en urimelig konkurransefordel, vil han kunne være utelukket fra å delta, jf. FOA § 24-2 (1) bokstav d, jf. § 12-2.

## Avvik

Det er ikke anledning til å ha vesentlige avvik fra anskaffelsesdokumentene. Tilbud som inneholder slike vesentlige avvik vil bli avvist.

Andre avvik skal være presise og entydige, slik at oppdragsgiver kan vurdere og prise disse uten kontakt med leverandøren. Avvik skal klart fremgå avtilbudsbrevet med henvisning til hvor i tilbudet avvik framkommer (sidetall og punktnummer).

Leverandørens henvisning til standardiserte leveringsvilkår eller lignende vil bli betraktet som avvik fra anskaffelsesdokumentene dersom de avviker fra foreliggende konkurranse- eller kontraktsbestemmelser.

## Avropsmekanismer

* + 1. **Fordeling av oppdragene**

Fordeling av oppdragene i de parallelle avtalene vil gjennomføres slik at den leverandøren som ligger nærmest i geografisk område for bestillende virksomheten skal først kontaktes, dersom den ikke har kapasitet skal bestillende virksomhet gå til den leverandøren som ligger nest nærmest osv.

# KRAV TIL LEVERANDØRENE

## Generelt om kvalifikasjonskrav

Leverandørens kvalifikasjoner vil bli vurdert ut fra innlevert egenerklæringsskjema, og eventuell dokumentasjon.

Egenerklæringsskjemaet er foreløpig dokumentasjon for at leverandøren oppfyller kvalifikasjonskravene, at det ikke foreligger grunner for avvisning og at leverandøren oppfyller eventuelle utvelgelseskriterier. Oppdragsgiver kan på ethvert tidspunkt i konkurransen be leverandørene levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

Oppdragsgiver vil kreve at valgte leverandør leverer skatteattest for merverdiavgift og skatteattest for skatt. Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

Dersom leverandøren støtter seg på andre foretaks kapasitet for å oppfylle kvalifikasjonskravene, skal det vedlegges forpliktelseserklæring fra disse andre foretakene om at leverandøren har rådighet over de nødvendige ressursene. I tillegg må disse andre foretakene levere inn separate egenerklæringer.

Leverandøren skal fylle ut elektronisk egenerklæringsskjema i KGV som foreløpig dokumentasjonsbevis for kvalifikasjonskravene. Øvrige dokumentasjonsbevis kan bli innhentet på et hvert tidspunkt av konkurransen.

## Obligatorisk krav

| **Krav** | **Dokumentasjonskrav** |
| --- | --- |
| * Leverandøren skal ha   ordnede forhold med hensyn til skatte- og merverdiavgiftsinnbetaling | * Oppdragsgiver krever at valgte leverandør leverer skatteattest for merverdiavgift og skatteattest for skatt. Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud * Utenlandske leverandører skal fremlegge attester fra tilsvarende myndigheter som de norske |

## Krav knyttet til leverandørens registrering, autorisasjoner mv.

| **Krav** | **Dokumentasjonskrav** |
| --- | --- |
| * Leverandøren skal være et lovlig etablert foretak | * Norske selskaper: Firmaattest. * Utenlandske selskaper: Godtgjørelse på at selskapet er registrert i bransjeregister eller foretaksregister som foreskrevet i lovgivningen i det land hvor leverandøren er etablert. |

## Krav knyttet til leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| * Minst 30 % av de ansatte, alternativt de som leverer hovedytelsen, har en funksjonshemming eller er vanskeligstilte, og virksomheten eller programmet har som hovedformål å integrere funksjonshemmede eller vanskeligstilte i arbeidslivet, jf FOA § 8-8. Dette gjelder også eventuelle underleverandører. | * Egenerklæringsskjema, jf. vedlegg 8 * Innlevering av dokumentasjon på at virksomheten eller programmet har som vedtektsfestet hovedformål å integrere funksjonshemmede eller vanskeligstilte personer (gjelder de som leverer hovedytelsen) i arbeidslivet. Dokumentasjon kan være firmaattest, signert og datert samarbeidsavtale med NAV der varighet fremkommer. * Forpliktelseserklæring dersom bruk av underleverandør, jf vedlegg 9 |

# OPPDRAGSGIVERS BEHANDLING AV TILBUDENE

## Tildelingskriteriene

* Tildelingen skjer på basis av hvilket tilbud som har det beste forholdet mellom pris og kvalitet basert på følgende kriterier:

| **Kriterium** | **Vekt** | **Dokumentasjonskrav** |
| --- | --- | --- |
| * Pris | * 30 % | * Ferdig utfylt prisskjema vedlegg 3 |
| * Kvalitet   + Se vedlegg 1 kravspesifikasjon krav knyttet til:   -bestilling/service  -sortiment  -vareprøver | * 40 % | * Ferdig utfylt vedlegg 2, leverandørens besvarelse av kravspesifikasjon |
| * Miljø   + Se vedlegg 1 kundens kravspesifikasjon krav knyttet til miljø | * 30 % | * Ferdig utfylt vedlegg 2, leverandørens besvarelse av kravspesifikasjon |

## Vektingsmodell

Ved evaluering av tilbudene vil det innenfor hvert tildelingskriterium bli gitt en poengscore på 0-10. Beste tilbud innenfor hvert kriterium vil få 10, mens det blir gitt en poengscore som gjenspeiler relevante forskjeller i tilbudene nedenfor øvrige tilbud. Poengscoren multipliseres med den angitte vekten og summeres. Tilbudet med høyeste vektede poengsum, vil bli tildelt kontrakt.

## Tildeling av kontrakt, begrunnelse og karensperiode

Leverandører som har deltatt i konkurransen vil få en skriftlig tilbakemelding om hvem oppdragsgiver vil inngå kontrakt med og begrunnelse for valget, samt opplyst lengden på karensperioden før kontraktsinngåelse.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» Det norske anskaffelsesregelverket går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. I denne konkurransen gjelder alle avvisningsgrunnene som følger av FOA § 24-2. Dette inkluderer også de rent nasjonale avvisningsgrunnene.

Følgende avvisningsgrunner er rent nasjonale:

1. Av FOA § 24-2 følger at «*oppdragsgiveren skal også avvise en leverandør når han er kjent med at leverandøren er rettskraftig dømt eller har vedtatt et forelegg for følgende straffbare forhold:*
2. *deltakelse i en kriminell organisasjon*
3. *korrupsjon*
4. *bedrageri*
5. *terrorhandlinger eller straffbare handlinger med forbindelse til terroraktivitet*
6. *hvitvasking av penger eller finansiering av terrorisme*
7. *barnearbeid og andre former for menneskehandel.*»

Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

1. Av FOA 24-2(3) bokstav i følger at «*Oppdragiveren kan avvise en leverandør […] når oppdragsgiveren kan dokumentere at leverandøren for øvrig har begått alvorlige feil som medfører tvil om hans yrkesmessige integritet.*»

Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

\* \* \*

Dokumentet er godkjent av

Gunnar Wedde

avdelingsdirektør

**Dokumentet er elektronisk godkjent.**

# VEDLEGG

vedlegg 1 kundens kravspesifikasjon

vedlegg 2 tilbyders løsningsbeskrivelse

vedlegg 3 prisskjema

vedlegg 4 kontraktsformular kjøp av varer

vedlegg 5 standard kontraktsvillkår for kjøp av varer

vedlegg 6 liste over kjøretøy

vedlegg 7 miljøretningslinjer for Oslo europeisk miljøhovedstad 2019

vedlegg 8 egenerklæring

vedlegg 9 forpliktelseserklæring